
Градоначалник на Град Скопје


Kryetari i Qytetit të Shkupit


Në bazë të Nenit 50 të Ligjit për Vetëqeverisje Lokale (“Gazeta Zyrtare e Republikës së Maqedonisë” nr. 05/02 dhe “Gazeta Zyrtare e Republikës së Maqedonisë së Veriut” nr. 202/24), dhe Nenit 4 të Rregullores për mënyrën, kushtet, kriteret dhe procedurën e ndarjes së mjeteve financiare për zbatimin e eventeve, festivaleve, manifestimeve, projekteve dhe aktiviteteve projektuese nga fusha e zhvillimit lokal ekonomik 08-775/1 të datës 26.01.2026, dhe në lidhje me Programin për aktivitete në fushën e zhvillimit lokal ekonomik të Qytetit të Shkupit për vitin 2026 (“Lajmëtari Zyrtar i Qytetit të Shkupit” nr. 14/25 3/26 dhe 6/26), kryetari i Qytetit të Shkupit miratoi:

AKTVENDIM

për shpalljen e thirrjes publike  
për ndarjen e mjeteve financiare për realizimin e manifestimit 

 “Festivali Shkupi Modern”
1. Përcaktohet nevoja për shpalljen e Thirrjes publike për ndarjen e mjeteve financiare për realizimin e manifestimit “Festivali Shkupi Modern” me qëllim zhvillimin, promovimin, mbështetjen dhe avancimin e turizmit, hotelerisë dhe tregtisë me rëndësi të jashtëzakonshme për qytetin e Shkupit. 
2. Ky Aktvendim hyn në fuqi ditën e miratimit.

ARSYETIM

Në përputhje me Nenin 50 të Ligjit për Vetëqeverisje Lokale ("Gazeta Zyrtare e Republikës së Maqedonisë" nr. 5/02 dhe "Gazeta Zyrtare e Republikës së Maqedonisë së Veriut" nr. 202/24), përcaktohen kompetencat e kryetarit të Qytetit të Shkupit.

Në Nenin 4 të Rregullores për mënyrën, kushtet dhe procedurën e ndarjes së mjeteve financiare për zbatimin e eventeve, festivaleve, manifestimeve, projekteve dhe aktiviteteve projektuese në fushën e zhvillimit ekonomik lokal nr.08-775/1 të datës 26.01.2026, përcaktohet procedura për ndarjen e mjeteve financiare.

Në Programin për aktivitetet në fushën e zhvillimit lokal ekonomik të Qytetit të Shkupit  për vitin 2026 ("Gazeta Zyrtare e Qytetit të Shkupit" nr. 14/25, 26/3 dhe 26/6), nëpërmjet publikimit të thirrjes publike, do të realizohen festivale, evente dhe manifestime në fushën e turizmit dhe hotelerisë, do të inkurajohet rritja turistike dhe promovimi i Shkupit 
si destinacion turistik atraktiv dhe tërheqës për argëtim, evente me përmbajtje muzikore, promovimi i kuzhinës tradicionale dhe stimulimi hotelierëve për shërbim cilësor. Në këtë drejtim, është planifikuar të miratohet Aktvendim për shpalljen e Thirrjes publike për ndarjen e mjeteve financiare për realizimin e manifestimit " Festivali Shkupi Modern".
Qëllimi i këtij manifestimi është promovimi i Qytetit si kryeqytet modern evropian, por edhe si promovues i muzikës moderne dhe vlerave muzikore moderne me të cilat jetojnë banorët e Shkupit.
Në bazë të së lartpërmendurës, kryetari i Qytetit të Shkupit vendosi si në dispozitivin e Aktvendimit.

